R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

privind aprobarea depunerii proiectului „Renovarea energetică pentru clădiri rezidențiale multifamiliale din Orașul Deta – Lot 10”, a descrierii sumare a investiției propuse a fi realizată prin proiect și a cheltuielilor aferente acestuia.
Analizând temeiurile juridice, respectiv:

a) Ordinul Ministerului Dezvoltării, Lucrărilor Publice și Administrației nr. 441/2022 pentru aprobarea Ghidului specific privind regulile şi condiţiile aplicabile finanţării din fondurile europene aferente Planului naţional de redresare şi rezilienţă, componenta 5 - Valul renovării, axa 1 - Schema de granturi pentru eficiența energetică și reziliență în clădiri rezidențiale multifamiliale, Operațiunea A.3 „Renovarea energetică moderată sau aprofundată a clădirilor rezidențiale multifamiliale”- art. 5.2, pct.11 din Ghid;

b) Ordinul Ministerului Dezvoltării, Lucrărilor Publice și Administrației nr. 2.612/2022 pentru modificarea și completarea ghidurilor specifice — Condiții de accesare a fondurilor europene aferente Planului național de redresare și reziliență — componenta 5 — Valul renovării;
c) Planul Național de Redresare și Reziliență, Componenta C5 – VALUL RENOVĂRII, AXA 1 - Schema de granturi pentru eficiență energetică și reziliență în clădiri rezidențiale multifamiliale, Operațiunea A.3 - RENOVAREA ENERGETICĂ MODERATĂ SAU APROFUNDATĂ A CLĂDIRILOR REZIDENȚIALE MULTIFAMILIALE;
d) art. 129 alin. (2), litera b) și alin. (4) litera d) și g) din O.U.G. nr. 57/2019 privind Codul Administrativ, cu modificările și completările ulterioare;

Ținând cont de:

a) referatul de aprobare nr. 9558/06.10.2022 al Primarului orașului Deta, în calitatea sa de inițiator;
b) raportul Compartimentului Dezvoltare economico-socială, prognoze și analize, înregistrat sub nr. 9559/06.10.2022 prin care se propune aprobarea depunerii proiectului „Renovarea energetică pentru clădiri rezidențiale multifamiliale din Orașul Deta – Lot 10”, a descrierii sumare a investiției propuse a fi realizată prin proiect și a cheltuielilor aferente acestuia;

c) avizele consultative ale Comisiei Urbanism și Comisiei Economice ale Consiliului local.

În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.

Consiliul local al orașului Deta adoptă prezenta hotărâre:

Art. 1. - Se aprobă participarea la finanțare în cadrul Planului National de Redresare și Reziliență, Componenta C5 – Valul Renovării, Axa 1 – Schema de granturi pentru eficiența energetică și reziliență în clădiri rezidențiale multifamiliale, Operațiunea A.3 „Renovarea energetică moderată sau aprofundată a clădirilor rezidențiale multifamiliale”.
Art. 2 – Se aprobă depunerea proiectului „Renovarea energetică pentru clădiri rezidențiale multifamiliale din Orașul Deta – Lot 10”, și descrierea sumară a investiției propusă a fi realizată prin proiect.
Art. 3 – Se aprobă valoarea maximă eligibilă a proiectului (Cererii de Finanțare) pentru obiectivul de investiţii „Renovarea energetică pentru clădiri rezidențiale multifamiliale din Orașul Deta – Lot 10”, în cuantum de 189.248,00 Euro fără TVA, respectiv 931.611,13 Lei fără TVA, cât și valoarea aferentă stațiilor de reîncărcare alocate de către platforma pnrr.mdlpa.ro.
Art. 4 - Se aprobă finanțarea tuturor cheltuielilor neeligibile care asigură implementarea proiectului, astfel cum acestea vor rezulta din documentațiile tehnico-economice/contractul de lucrări solicitate în etapa de implementare a proiectului „Renovarea energetică pentru clădiri rezidențiale multifamiliale din Orașul Deta – Lot 10”. În acest sens, se aproba și finanțarea tuturor cheltuielilor neeligibile rezultate din lucrările neeligibile propuse care reies din documentația tehnică (Raportul de Audit Energetic și Expertiza Tehnică), considerate necesare de către experții care au întocmit studiile. 
Art. 5 - Se aprobă Anexa privind descrierea sumară a investiției propusă prin proiect, în concordanță cu măsurile propuse pentru renovarea energetică a clădirilor (inclusiv a instalațiilor aferente acestora), așa cum reies din Raportul de audit energetic.       
Art. 6 – Cu aducerea la îndeplinire a prevederilor prezentei hotărâri se încredințează Compartimentul Dezvoltare economico-socială, prognoze și analize și pentru proiecte din cadrul Aparatului de specialitate al Primarului orașului Deta.

Art. 7 – Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului – Județul Timiș;

- Primarului orașului Deta;

- Compartimentului Administrație publică locală, protocol;

- Serviciul Urbanism, autorizarea executării lucrărilor și administrarea patrimoniului;

- Serviciul Buget, contabilitate, finanțe, impozite și taxe;

- Compartimentului Dezvoltare economico-socială, prognoze și analize;

- prin publicare pe site-ul Primăriei orașului Deta www.detatm.ro – Monitorul Oficial Local. 

